钦定古今图书集成/明伦汇编/交谊典/第072卷 > 《送崔二十一之上都序》陶翰
## 钦定古今图书集成/明伦汇编/交谊典/第072卷 > 《送崔二十一之上都序》陶翰

士之相知，故不在旧。仆一睹君，词志慷慨，情干绝人，
是欲片心树善。君子风义相感，笑言卒获。时不与而
清秋至，乐未央而别恨生，则临岐怃然，把袂如失，兰
可佩也。掇而赠君，酒可忘忧，酌以酬我。且士为当世
虚己之运，主司推心之时，而不能翰飞冲天，凌励劲
翮，非人英也。子之往矣，吾无间然。乃征诗寮，以赞行
色。